b'\n_START_ARTICLE_\nLiuteinas\n_START_SECTION_\n\xc5\xa0altiniai\n_START_PARAGRAPH_\nDaug liuteino turi \xc5\xbealios lapin\xc4\x97s dar\xc5\xbeov\xc4\x97s, kiau\xc5\xa1inio trynys, tamsios spalvos vaisiai.\n_START_SECTION_\nSavyb\xc4\x97s\n_START_PARAGRAPH_\n\xc5\xa0is ksantofilas, kaip ir \xc4\xaf j\xc4\xaf pana\xc5\xa1us zeksantinas, i\xc5\xa1 prad\xc5\xbei\xc5\xb3 buvo naudojamas kaip nat\xc5\xabralus da\xc5\xbeiklis d\xc4\x97l jo raudonai \xe2\x80\x93 oran\xc5\xbein\xc4\x97s spalvos. Liuteinas sugeria m\xc4\x97lyn\xc4\x85 \xc5\xa1vies\xc4\x85 ir tod\xc4\x97l atrodo geltonas kai jo koncentracija ma\xc5\xbea, ir raudonai \xe2\x80\x93 oran\xc5\xbeinis, kai jo koncentracija didel\xc4\x97._NEWLINE__NEWLINE_Liuteinas anks\xc4\x8diau buvo naudojamas ruo\xc5\xa1iant lesal\xc4\x85 vi\xc5\xa1\xc4\x8diukams, kad broileri\xc5\xb3 oda b\xc5\xabt\xc5\xb3 geltonesn\xc4\x97. Taip buvo daroma tod\xc4\x97l, kad vartotoj\xc5\xb3 apklausos parod\xc4\x97, kad jiems geltona vi\xc5\xa1tienos odos spalva atrod\xc4\x97 patrauklesn\xc4\x97 nei balta. Liuteinas n\xc4\x97ra naudojamas kaip da\xc5\xbeiklis kituose maisto produktuose, kadangi jo stabilumas yra nedidelis.\n_START_SECTION_\nFunkcijos\n_START_PARAGRAPH_\nTyrimai parod\xc4\x97, kad liuteinas koncentruojasi tam tikroje makulos dalyje, atsakingoje u\xc5\xbe centrin\xc4\xaf reg\xc4\x97jim\xc4\x85. Hipotez\xc4\x97 teigia, kad tokia nat\xc5\xabrali liuteino koncentracija \xc5\xa1ioje vietoje yra tod\xc4\x97l, kad liuteinas saugo nuo oksidacinio streso ir stiprios \xc5\xa1viesos. Tyrimai rodo, kad yra tiesioginis ry\xc5\xa1ys tarp suvartojamo liuteino kiekio ir akies pigmentacijos. Be to, kai kurios studijos pademonstravo, kad makulos pigmentacijos padid\xc4\x97jimas suma\xc5\xbeina su am\xc5\xbeiumi susijusios makulos degeneracijos galimyb\xc4\x99.\n_START_SECTION_\nPoreikis\n_START_PARAGRAPH_\nNuo 1996 met\xc5\xb3 liuteinas imtas pardavin\xc4\x97ti ir kaip maisto papildas. Kol kas n\xc4\x97ra nustatyta rekomenduojama liuteino dienos norma, ta\xc4\x8diau teigiamas jo poveikis yra pastebimas vartojant 6 miligramus per dien\xc4\x85.\n_START_SECTION_\nPerdozavimas\n_START_PARAGRAPH_\nVienintel\xc4\x97 \xc5\xbeinoma liuteino perdozavimo pasekm\xc4\x97 yra odos pageltimas (karotenodermija). Taip atsitinka ir perdozavus beta - karoteno.'